Nem opbevaring af dæk i reoler på dækhotellet
Hos N.O Jensen i Ålborg, Suzuki, Mazda og Hyundai forhandler, håndterer man rigtigt mange dæk for kunderne. For at finde en smart løsning, tog firmaet kontakt til Hans Schourup A/S, for at se hvilke løsninger, der fandtes. Og der findes rigtigt mange muligheder for opbevaring af dæk og hjulsæt, lige fra store automater og containeropbevaring til almindelige reoler, hvor dæk og hjulsæt opbevares.
Løsningen blev rigtigt smart, det er vi og N.O Jensen enige om. Alle hjulsæt opbevares på en specialpalle, og indsættes med simpelt løftegrej, f.eks. en stabler, i et reolsystem, der kan klare vægten af de mange dæk og hjulsæt, men uden at være en pallereol. Den reol hedder Dublez, og kommer fra vores mangeårige leverandør, Rosss S.p.A i Italien. (Se mere om systemet her.)
Så snart hjulsættet er bestilt til opbevaring, afmonteres de, og placeres direkte på pallen. Det er den eneste berøring med hjulene, før de skal monteres igen den efterfølgende sæson.
Pallerne med hjulsættene køres ind på lagerreolen, og placeres på sin lokation, hvor de opbevares trygt og godt til næste sæson, og de er lette at finde og håndtere igen. Pallerne i specialmål er også leveret af Hans Schourup A/S, direkte fra fabrik.
Står du foran at projektere et dækhotel, så kontakt os, så vi kan lave en kapacitetsberegning og et tilbud på en løsning, som er smart og fleksibel og kan tilpasses langt de fleste lokaler. Vores konsulenter står klar med gode løsninger på lager!